《题石生仲濂所藏李克孝竹木》
明代·张以宁

息斋之孙李公子，尽将幽意入经营。
修篁石上生云气，古木山中作雨声。
年来好画不忍见，岁晏故园空复情。
乌巾挂在长松树，吾欲巢居逃姓名。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。